Itu isal on täna sünnipäev. Suur ja ümmargune. Hommikul tibutas kergelt, aga oli mõnusalt soe ja tuulevaikne. Natuke hiljem tuli päike ka välja ja läks veel mõnusamaks. Tuliseks kohe. Nägu õhetab. Väga ilus päev kukkus välja. Tuterdasime vanalinnas ja mere ääres. Itu oma siniste silmade ja valgete lokkidega lööb uskumatuid laineid. Mõni näitab lausa näpuga. Kohvi maitseb siin igal tänavanurgal lihtsalt suurepäraselt.  Linn virvendab. Nii palju inimesi, värve ja melu. Linnast tagasi jõudes, kui all kahekesi kohvi jõime, unistasin mina, et..... ja tema vastas, et siis, kui lapsed suuremad. Reisidel me räägime alati tulevikust.